el en es en en en en en en en en en en en en fr en fr en en it en en en it en en en en en en fr en en en en en en en en en en en en en en en en it en en en en en en en en en en en en fr en fr en en it en en en it en en en en en en fr en en en en en en en en en en en en en en en en it en es en en en en en en en en en en en fr en fr en en it en en en it en en en en en en fr en en en en en en en en en en en en en en en en it en el el en en en en el en el el el en el el el el en el el el el el el el el el el el en en en el el en en en el en en el el el el en el el el en el el el el en el en el el en el en en en en
Σήμερα, κάνοντας τη συνηθισμένη μου βόλτα στα βιολογικά, βρήκα υπέροχα, λεπτά, φρέσκα φασολάκια, γνωστά και ως λουβιά.
Το έχουμε ξαναπεί πως μας αρέσουν πολύ αυτές οι Δευτέρες που πολύ γενναιόδωρα μας δείχνουν τι έχουμε κάνει λάθος και τι πρέπει να κάνουμε σωστά. Μας κουνάνε το δάχτυλο επιδεικτικά! Και το κάνουν μόνο οι Δευτέρες, ούτε οι Τρίτες ούτε οι Πέμπτες! Έτσι απλά ξυπνάς τη Δευτέρα και είναι σαν να έχει πατηθεί ένα κουμπί που γράφει πάνω του "πράσινο", go green!
Και είναι η κατάλληλη πλέον εποχή να τα "βάψουμε" πράσινα.  Όλα τα λαχανικά είναι τόσο φρέσκα και τρυφερά που δεν σε χαλάει καθόλου να περιορίσεις τη διατροφή σου μόνο σε αυτά.
Το healthy, πράσινο restart στην αρχή της εβδομάδας είναι λοιπόν πολύ χρήσιμο και το χρειαζόμαστε όλοι. Είναι ένα διάλειμμα που το σώμα μας χρειάζεται για να μπορέσει να αποβάλει τις τοξίνες που συγκεντρώνει, να καθαρίσει. Και δεν είναι μόνο η διατροφή που μας φορτώνει τοξίνες αλλά και ένα σωρό άλλα πράγματα. Από τον αέρα που εισπνέουμε, που τελευταία μοιάζει να είναι μια μίξη H2O και αντισηπτικού, μέχρι όλα σχεδόν τα προϊόντα και τις τροφές που χρησιμοποιούμε. Απορρυπαντικά, νερό, προϊόντα περιποίησης... Και σκεφτείτε και πόσα άλλα πράγματα. Κάθε επεξεργασμένο και συσκευασμένο τρόφιμο έχει συντηρητικά. Σκεφτείτε μόνο πόσα τέτοια καταναλώνουμε. Είναι λοιπόν απόλυτη ανάγκη να αντισταθμίζεται η κατανάλωση επεξεργασμένων τροφών και να εξισορροπείται κάποιες φορές με φρέσκα, ωμά, καθαρά λαχανικά και αγνές τροφές.
Όσο περισσότερη καθαρή τροφή, θρεπτικά στοιχεία και καθαρό αέρα δίνουμε στον οργανισμό μας, τόση περισσότερη ζωή κερδίζουμε! Και σε αυτό πλέον συμφωνούν όλοι οι ειδικοί, γιατροί εναλλακτικοί και μη.
Με τα χρόνια έμαθα πως δεν χρειάζεται να κάνω σχέδια για το τι ακριβώς θα μαγειρέψω την κάθε μέρα μέσα στην εβδομάδα. Αγαπώ πολύ τις seasonal τροφές και έτσι αφήνω την τελική απόφαση για τη στιγμή που θα πάω για ψώνια στον μανάβη μου με τα βιολογικά και θα δω το πιο φρέσκο λαχανικό της εποχής. Αυτό βέβαια συμβαίνει με λαχανικά που δεν έχει το μποστάνι μας.
Σήμερα, κάνοντας τη συνηθισμένη μου βόλτα στα βιολογικά, βρήκα υπέροχα, λεπτά, φρέσκα φασολάκια, γνωστά και ως λουβιά. Είναι τόσο τρυφερά και τραγανά που κόβοντάς τα ακούς τον πιο φανταστικό crunchy ήχο. Χρειάζονται ελάχιστο βράσιμο.
Ευκαιρία λοιπόν για μια υγιεινή, βραστή σαλατούλα που θα κρατήσει όλα της τα θρεπτικά συστατικά, στολισμένη με σάλτσα φρέσκιας ντομάτας. Η σάλτσα ντομάτας είναι μια παραλλαγή της σούπας gazpacho και εκτός του ότι στολίζει το πιάτο μου, ταιριάζει απόλυτα και δένει με τα φασολάκια μου. Η σαλάτα αυτή τρώγεται κρύα σκέτη αλλά ταιριάζει και συνοδεύεται τέλεια με φρυγανισμένη μπρουσκέτα και κάποιο μαλακό τυράκι.
1 κιλό φασολάκια φρέσκα, λεπτά και τρυφερά
3 μέτριες ώριμες ντομάτες, τριμμένες στον τρίφτη
2-3 σκελίδες σκόρδο, ολόκληρες
6κσ έξτρα παρθένο ελαιόλαδο
1. Πλένουμε τις ντομάτες και τις τρίβουμε στον τρίφτη, χωρίς τη φλούδα. Αφαιρούμε τα πολλά υγρά. Καθαρίζουμε το σκόρδο και κόβουμε τις σκελίδες στα δύο. Τα βάζουμε μέσα στην τριμμένη ντομάτα και τα αφήνουμε για 1 ώρα περίπου ώστε να αφήσει το σκόρδο το αρώμά του.
2. Πλένουμε και καθαρίζουμε τις άκρες από τα φασολάκια. Τα αφήνουμε ολόκληρα, δεν τα κόβουμε σε μικρότερα κομμάτια, γιατί είναι πολύ τρυφερά. Βάζουμε νερό σε μια κατσαρόλα και ρίχνουμε μέσα τα φασολάκια να βράσουν για μερικά λεπτά. Δοκιμάζουμε ώστε να μείνουν τραγανά πρωτού τα βγάλουμε. Τα στραγγίζουμε και τα αφήνουμε σε μπολ με παγωμένο νερό ωστε να σταματήσει ο βρασμός και να διατηρήσουν το ζωηρό, πράσινο χρώμα τους. Τα στραγγίζουμε ξανά και τα αφήνουμε στην άκρη.
3. Μόλις είναι έτοιμα τα φασολάκια μας, φτιάχνουμε τη σως ντομάτας. Αφαιρούμε τα σκόρδα από τη ντομάτα, προσθέτουμε το ελαιόλαδο, το αλάτι και το πιπέρι. Τα χτυπάμε ώστε να ενωθούν τα υλικά και περιχύνουμε στη σαλάτα.
SHARE IT PRINT IT
Συμφωνώ ότι το Not Guilty Food μπορεί να χρησιμοποιήσει τα στοιχεία επικοινωνίας μου για να μου στέλνει newsletter. Έχω διαβάσει και συμφωνώ με την πολιτική απορρήτου του Not Guilty Food
Διαγραφή από το newsletter
It’s been 7 months since you last heard from me on this wonderful little corner of the internet that we’ve built together, all thanks to our mutual...
Πέρασαν λοιπόν 7 μήνες από την τελευταία μου ανάρτηση σε αυτή τη μικρή γωνιά του διαδικτύου που χτίσαμε μαζί μέσω της αγάπης μας για το καλό φαγητό...
This recipe is definitely one that has come to stay! It was my first attempt to use so much coriander in a recipe that is basically a coriander pes...
When I tried coriander for the first time on a trip many many years ago, I almost instantly disliked it. I couldn’t really describe its taste and a...
Εγγραφείτε στο Newsletter μας
Συμφωνώ ότι το Not Guilty Food μπορεί να χρησιμοποιήσει τα στοιχεία επικοινωνίας μου για να μου στέλνει newsletter. Έχω διαβάσει και συμφωνώ με την πολιτική απορρήτου του Not Guilty Food